b'\n_START_ARTICLE_\nMihai Eminescu\n_START_PARAGRAPH_\nMihai Eminescu (oik. Mihail Eminovici; 15. tammikuuta 1850 \xe2\x80\x93 15. kes\xc3\xa4kuuta 1889) oli romanialainen romantiikan ajan runoilija. Eminesculla oli suuri vaikutus kansallisen her\xc3\xa4tyksen vaikutusvaltaisin runoijoihin ja kirjailijoihin. H\xc3\xa4n oli my\xc3\xb6s mukana romaniankielisen lehdist\xc3\xb6n perustamisessa ja toiminnassa. H\xc3\xa4n opiskeli Ukrainassa sek\xc3\xa4 Wienin yliopistoissa (1869\xe2\x80\x931872) ja Berliiniss\xc3\xa4 (1872\xe2\x80\x931874)._NEWLINE_Vuonna 1874 h\xc3\xa4net nimitettiin Ia\xc5\x9fin yliopiston kouluvastaavaksi ja kirjastonhoitajaksi. H\xc3\xa4n kuitenkin erosi teht\xc3\xa4v\xc3\xa4st\xc3\xa4 koska siirtyi konservatiivisen Timpul -sanomalehden p\xc3\xa4\xc3\xa4toimittajaksi. H\xc3\xa4nen kirjallinen uransa p\xc3\xa4\xc3\xa4ttyi vuonna 1883, kun h\xc3\xa4n sairastui kupan aiheuttamaan mielenterveysh\xc3\xa4iri\xc3\xb6\xc3\xb6n, ja h\xc3\xa4n my\xc3\xb6s kuoli kuppaan vuonna 1889. _NEWLINE_H\xc3\xa4nen runojaan on k\xc3\xa4\xc3\xa4nnetty useille kielille, englanniksi 1930-luvulla, mutta p\xc3\xa4\xc3\xa4asiassa saksaksi.'